
ДЕТСКА  ГРАДИНА  ЩУРЧЕ”
5800-гр.Плевен, ул.”Ст.Заимов”№2, сл.тeл.: 064/800197
e-mail: cdg8_pl@abv.bg


	ПРАВИЛА
за повишаване на квалификацията на педагогическите  и непедагогически специалисти в детска градина „ЩУРЧЕ“ с включен механизъм за финансова подкрепа
Общи положения
1. Този документ определя правилата за участие на служителите, работещи в детската градина, в квалификационната дейност и включва механизъм за финансова подкрепа на участниците.
2. Тези правила определят начина, реда и финансирането на професионалната квалификация на персонала.
3. Правилата следва да осигурят балансирано участие на персонала  в квалификационни дейности, съобразени с потребностите на детската градина и професионалните интереси на участниците.
4. Служителите са длъжни ежегодно да повишават квалификацията си с цел подобряване качеството на работата им и повишаване резултатите при подготовка на децата.
5. Директорите на детски градини са длъжни да осигуряват необходимите условия за повишаване квалификацията на служителите.
6. В съответствие с изискванията на ЗПУО, КТД, държавата създава условия за повишаване квалификацията на педагогическите и непедагогически специалисти.
Условия за организиране на квалификацията на педагогическите и непедагогически специалисти 
7. Повишаването на квалификацията е непрекъснат процес на усъвършенстване и обогатяване компетентностите на служителите за ефективно изпълнение на изискванията на изпълняваната работа и за кариерно развитие.
8. Планирането, координирането, управлението и контролът на дейностите за повишаване квалификацията на служителите се осъществяват на национално, регионално, общинско и на ниво – детска градина.
9. Повишаването на квалификацията им се извършва от специализирани обслужващи звена, от висши училища и научни организации, както и от обучителни организации, чиито програми за обучение са одобрени при условията и по реда на тази глава.
10.  Повишаването на квалификацията на педагогическите специалисти се измерва чрез система от квалификационни кредити и се удостоверява с документ. Системата от квалификационни кредити се определя с държавния образователен стандарт за статута и професионалното развитие на учителите, директорите и другите 
      педагогически специалисти, а на непедагогическите специалисти, чрез издаване на удостоверения от конкретната обучителна организация.
             11.Педагогическите специалисти са длъжни да повишават квалификацията си 
                 по програми на организациите в не по-малко от 48 академични часа за 
                 всеки период на атестиране.
12. Повишаването на квалификацията, извършена от организации извън регламентираните условия в т. 10, се признава чрез квалификационни кредити от началника на съответното регионално управление на образованието след заявление на педагогическия специалист при условия и по ред, определени с държавния образователен стандарт за статута и развитието на учителите, директорите и другите педагогически специалисти.
13. Повишаването на квалификацията на педагогическите специалисти може да се организира и от детските градини, училищата и от центровете за подкрепа за личностно развитие чрез обмяна на добри практики в различни форми, както и по международни и национални програми.
14. Вътрешно-институционалната квалификация се измерва в академични часове и за нея не се присъждат квалификационни кредити. 
15.Детската градина се задължава да осигурява условия за повишаване на квалификацията на педагогическите специалисти в не по-малко от 16 академични часа годишно за всеки педагогически специалист.
16. Повишаването на квалификацията се осъществява по програми и във форми по избор на педагогическия специалист в съответствие с: професионалния профил на изпълняваната длъжност, с професионалното развитие на педагогическия специалист, с резултата и препоръките от атестацията му, с националната, регионалната, общинската и училищната политика.
17. Повишаването на квалификацията на служителите, е насочено и към напредъка на децата, както и към подобряване на образователните им резултати.
18. Въз основа на достигнатото равнище на квалификация педагогическите специалисти може да придобиват професионално-квалификационни степени.
19. По-високото равнище на квалификация е основа за придобиване на по-висока професионално-квалификационна степен.
20. Професионално-квалификационните степени се присъждат от висши училища, които провеждат обучение за придобиване на професионална квалификация „учител“ и имат програмни акредитации за провеждане на обучение за придобиване на образователно-квалификационна степен „магистър“ по специалност от професионално направление съгласно Класификатора на областите на висше образование и професионалните направления и за придобиване на образователна и научна степен „доктор“ по докторска програма, съответстваща на учебен предмет от училищната подготовка. 
21. Професионално-квалификационните степени и условията и редът за придобиването им се определят с държавния образователен стандарт за статута и професионалното развитие на педагогическите специалисти.
22. Постигнатите компетентности се отразяват в професионално портфолио на служителите. 
23. Професионалното портфолио включва разработени материали, които доказват активното му участие в реализирането на политиката на детската градина, професионалните му изяви, професионалното му усъвършенстване и кариерното му израстване, както и постигнатите резултати с децата.
24. Професионалното портфолио подпомага атестирането и самооценяването на педагогическия специалист, както и самооценяването и на непедагогическите специалисти при инспектирането на образователната институция.
25. Целите, функциите и съдържанието на професионалното портфолио се определят с държавния образователен стандарт за статута и професионалното развитие на учителите, директорите и другите педагогически специалисти.
Ред за провеждане на квалификацията на служителите в ДГ „Щурче“ 
26. Осъществяването на обучителни дейности с вътрешно-квалификационен характер да извършва при спазване на План за квалификационно-методическата работа в детската градина, приет с решение на педагогическия съвет и одобрен от общото събрание на служителите
27.  В началото на всяка учебна година педагогическият съвет избира Комисия по квалификационната дейност, която да подпомага дейността на директора.
28.  Комисията, под ръководството на синдикалните председатели изготвят формуляр за проучване на потребностите от квалификация и желанията на учителите и непедагогическия персонал
29.  Комисията предлага за обсъждане на общо събрание план за квалификацията на служителите в детската градина.
30.  При наличие на повече от една възможност за участие в квалификационна форма се ползва с приоритет тази, която е заложена в плана за квалификационната дейност и чието съдържание и тематика са ориентирани към новостите в образователната теория и практика, отнасящи се до предучилищното образование.
31.  При наличие на повече от една възможности за участие в квалификационна форма се ползва с приоритет този учител е включен в плана или е констатирана потребност.
32.  Планът за квалификацията на служителите в детската градина гарантира участието им подходящи квалификационни форми, които се провеждат в извънработно време или почивни (неработни дни). Изключения се допускат в случаите, когато квалификацията е организирана от МОН, РУО, Община със Заповед на директора.
Механизъм за финансиране на квалификацията на служителите в ДГ  „Щурче“
33.  Финансирането на вътрешно-квалификационната дейност да се осъществява по предложение на комисията за квалификации, в съответствие с установените потребности и плана за квалификация на ДГ и съгласуване с директора на детската градина.
34.  За професионална квалификация на педагогическите специалисти в ДГ се полагат минимум регламентираните 1,2 % за календарна година. 
35.  Не по-малко от 50% от средствата по т. 34 са за вътрешноинституционални и междуинституционални квалификации, провеждани под формата на методически семинари, открити практики, презентации на творчески проекти, резултати и анализи на проведени педагогически изследвания и др. с цел обмяна на добри практики, взаимно учене, споделяне и насърчаване за иновации и за повишаване квалификацията на педагогическите специалисти.
36.  При недостиг на предвидените средства в бюджета на детската градина за квалификационна дейност или по желание, финансирането на участието може да стане от съответния служител.  
37.  При изявено желание и необходимост от участие в квалификационна форма от определен служител, детската градина може да дофинансира участието чрез изплащане на дневни и пътни разходи и при наличие на финансова възможност.
38.  При наличие на изявено желание от служители за участие в квалификационна форма на собствени разноски и съгласувано с директора на детската градина, дори и в учебно време, да му се предоставя тази възможност;
39. При участие на служителите в квалификационни форми в неучебно за детската градина време и извън населеното място, разходите за дневни и пътни, не се финансират от  бюджета със средства по местни дейности или от държавни дейности по § 10-23 - Квалификация на персонала. Те са за сметка на служителите.
40. При участие на служителите в междуинституционални квалификации, провеждани под формата на методически семинари, открити практики, презентации на творчески проекти, резултати и анализи на проведени  изследвания и други, с цел - обмяна на добри практики,  споделяне и насърчаване на иновации за повишаване квалификацията на служителите, се отделят не по-малко от 50% от средствата по § 10-23 на държавни дейности за съответната година. Служителите се командироват и разходите за дневни и пътни се заплащат от институцията.
Заключение
Предложените правила за реда и условията за организиране на квалификационната дейност на педагогическите специалисти се утвърждават със заповед от директора на детската градина, подлежат на актуализация по всяко време и могат да бъдат променени по писмено предложение на всеки член от колектива.

